למברוק

למברוק (באנגלית: Lambrook) הוא בית ספר יסודי פרטי, השוכן בכפר וינקפילד במחוז ברקשייר שבבריטניה. בית הספר בית הספר שוכן כתשעה קילומטרים מדרום מערב לווינדזור וכ-20 קילומטר ממרכז לונדון. הוא נפתח על ידי רוברט ברנסייד (Robert Burnside) בשנת 1860 כפנימייה לתלמידים בגילאי 7 עד 13. בשנת 1992 החל לקבל לשורותיו תלמידים ללא לינה. לאחר מכן נפתחה בו חטיבה לילדים מגיל 3 עד 7. המוסד שוכן במבנים הניצבים בתוך שטח כולל של 210 דונם. לומדים בו 630 תלמידים משני המינים. כמחציתם לנים בו במשך חלק מלילות השבוע או כולם. המספר הממוצע של תלמידים בכיתה הוא 16. שכר הלימוד השנתי בו הוא כ-18.7 אלף עד 29.9 אלף לירות שטרלינג, שעליו נוסף תשלום עבור לינה. בוגרים ותלמידים בבית הספר למדו בשלהי המאה ה-19 כריסטיאן ויקטור ואלברט, נכדיה של המלכה ויקטוריה. מלבדם למדו בו רבים שהיו לימים לפוליטיקאים, אנשי צבא, אנשי מדע, סופרים, במאים ושחקנים. בסתיו 2022 החלו ללמוד בבית הספר שלושת ילדיהם של הנסיך ויליאם מוויילס ואשתו הנסיכה קתרין - הנסיכים ג'ורג', שארלוט ולואי. ביוני 2026 הנסיך ג'ורג' מוויילס סיים את לימודיו בבית הספר ובספטמבר 2026 אמור להתחיל את לימודיו באיטון קולג' בדומה לאביו יורש העצר ויליאם, נסיך ויילס ודודו הנסיך הארי, דוכס סאסקס. קישורים חיצוניים אתר האינטרנט הרשמי של למברוק בית הספר, באתר Good Schools בית הספר, באתר Independent Schools Council הערות שוליים